Івянец рыхтуецца да «Музычнай майстэрні» | Krynica.info
Івянец рыхтуецца да «Музычнай майстэрні»
У Івянцы з 21 па 29 ліпеня пры каталіцкім францішканскім кляштары пройдзе чарговая «Музычная майстэрня»: серыя майстар-класаў па касцёльнай музыцы і спеву.
Сёлетнюю «Майстэрню» правядуць музыканты Ян Паспяшальскі і Хуберт Кавальскі, паведамляе catholic.by.
Музычныя майстар-класы — гэта перадусім інтэнсіўная праца і лекцыі. Арганізатары запрашаюць выключна тых людзей, якія сапраўды зацікаўленыя ў касцёльным спеве. Досвед супольнага спеву ў хоры ці іншых групах заахвочваецца.
Ян Паспяшальскі — музыкант, журналіст, тэлевядучы, заснавальнік і арганізатар «Музычнай майстэрні». Хуберт Кавальскі — папулярны кампазітар літургічнай музыкі, аўтар шматлікіх музычных праектаў, звязаны з Дамініканскім літургічным асяродкам у Кракаве, дырыжор, кантрабасіст і спявак.
Музыканты, якія праводзяць майстар-класы, далучацца да «Майстэрні» 23 ліпеня.
Пражыванне – у намётавым мястэчку пры кляштары францішканаў; з сабой неабходна мець спальнік і турыстычны дыванок, па магчымасці — уласны намёт; кошт удзелу — 20 руб. (пакет удзельніка + харчаванне); для ўдзельнікаў прадугледжана харчаванне на працягу дня і гарачая вада; лекцыі будуць перакладацца на беларускую мову.
Арганізатары просяць удзельнікаў узяць з сабою спеўнікі, нататнікі і музычныя інструменты.
Заезд і рэгістрацыя — 21 ліпеня з 14.00.
08.07.2018 Абвесткі, Навіны цэркваў| Тэгі: Івянец, каталікі, музыка, рэлігія
Івянец рыхтуецца да правядзення “Музычнай майстэрні”
У Івянцы пройдзе VII фестываль каляднай песні
У Івянцы 14 студзеня – Фестываль каляднай песні з удзелам Піта Паўлава і Шалкевіча
У Маладзечне пройдзе прэзентацыя кнігаў Паўла Севярынца 05.02.2019 18:16
8 лютага — святочны сход Супольнасці хрысціянскіх журналістаў і блогераў 05.02.2019 09:39